Fredag den 11. marts får bilister forsikret ved GF Nord del af overskuddet, som i år er på 1,9 millioner kroner.

Få buler, skader og ridser i lakken har givet GF Nord i overskud i kassen, hvilet de lokale bilister, der er forsikret ved GF Nord, nu får glæde af. GF Forsikring, der er et kundeejet forsikringsselskab, sender fredag d. 11 marts overskudet retur til kunderne. Det betyder for bilister ved GF Nord, at de skal dele et overskud på 1,9 milllioner kroner. - I 2015 havde de lokale GF-bilister så få skader på deres biler, at der kom overskud på bilskaderegnskabet. Samlet set betaler GF Nord 1,9 millioner tilbage, hvilket svarer til, at hver bilist får 12 procent af sin betalte bilforsikringspræmie retur, fortæller Jens Jørgen Vinther, formand for GF Nord til Kanal Frederikshavn. Bilskadesregnskaberne bliver opgjort lokalt. Så 1,9 millioner kroner i overskud er fordi, bilisterne i GF Nord har kørt skadesfrit rundt på vejene i årets løb. Fra 2017 vil overskudsdelingen ikke længere ske ved at forsikringstagerne får udbetalt penge, men at overskuddet trækkes fra forsikringens pris ved årets start.